****

**Vodič za građane** **za 2025. godinu**

**Općina Bukovlje**

**Poštovani građani,**



predstavljam Vam *Vodič za građane* za 2025. godinu, u kojemu je prikazano na koji način Općina Bukovlje prikuplja i investira sredstva. Vođeni našim načelima i misijom u kojoj želimo kroz transparentno i učinkovito upravljanje javnim sredstvima i provođenje razvojnih projekata, osigurati građanima Općine Bukovlje bolje životne uvjete u našoj sredini, odlučili smo i na ovaj način približiti Vam naš rad. Brošura se nalazi na internet stranici www.proracun.hr te na općinskoj službenoj stranici <https://bukovlje.hr/>. Kroz istu prikazat ćemo vam koji su općinski projekti planirani u ovoj proračunskoj godini, a od važnosti su za razvoj naše Općine.

Kroz proračun za 2025. godinu ulažemo u aktivnosti koje će unaprijediti kvalitetu života u našoj općini, čineći je ugodnijim i ljepšim mjestom za život. Fokusiramo se na održavanje nerazvrstanih cesta, javnih površina, izgradnju novih prometnica, poboljšanje javne rasvjete te izgradnju pješačkih staza i parkirališta. Time ćemo značajno povećati prometnu infrastrukturu i poboljšati mobilnost naših stanovnika.

Obrazovanje je temelj našeg društva, stoga ulažemo u potporu studentima kroz jednokratne novčane pomoći, a osnovnoškolcima sufinanciramo školsku kuhinju i nabavu nastavnih materijala. Također, za predškolsko obrazovanje osigurali smo sredstva za stopostotno financiranje boravka djece u vrtiću, održavanje predškole, te smo kupili zemljište i planiramo izgradnju novog vrtića za djecu naše općine.

Za jačanje pronatalitetne politike i zadržavanje mladih obitelji u općini, u Programu javnih potreba osigurana su sredstva za demografske mjere. To uključuje isplatu jednokratnih pomoći za roditelje novorođenčadi i podršku najmlađim stanovnicima, kao i kapitalne pomoći za stambeno zbrinjavanje obitelji.

Nastavljamo s programom „Zaželi“ - programom se omogućava zapošljavanje žena s područja općine koje se brinu za korisnike usluga, starijih i nemoćnih osoba kojima je potrebna pomoć oko obavljanja svakodnevnih aktivnosti. Programom želimo ublažiti posljedice njihove nezaposlenosti i rizik od siromaštva te ujedno potaknuti socijalnu uključenost i povećati razinu kvalitete života krajnjih korisnika.

Socijalno ugroženim obiteljima i pojedincima želimo poboljšati uvjete života i stanovanja kroz isplatu jednokratnih pomoći i troškova pomoći u kući

Povijest i kultura svakog kraja čine ga posebnim i jedinstvenim, stoga nastojimo očuvati i njegovati te vrijednosti. Udrugama koje djeluju na području naše općine dodjeljujemo financijska sredstva na temelju javnog natječaja za programe i projekte od značaja za Općinu Bukovlje, posebno u područjima kulture, sporta i civilnog društva, kako bismo ih podržali u predstavljanju i promoviranju najboljeg iz našeg kraja.

Svim navedenim aktivnostima želimo osigurati kvalitetan život na području Općine te nam je cilj transparentno raspolagati proračunskim sredstvima.

Dragi naši stanovnici, predstavili smo dio projekata koje želimo realizirati u 2025. godini.

Savjetovanje za Prijedlog Proračuna Općine Bukovlje za 2025. godinu provodilo se od 15.11.2024. do 30.11.2024. godine Više o tome možete pronaći [OVDJE.](https://proracun.hr/savjetovanja-detalji.php?kid=37&id=6118)

Općinski Načelnik

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Bukovlje za proračunsku godinu, a sadrži i projekciju prihoda i primitaka te rashoda i izdataka za sljedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe.

**Zakoni i sankcije:**

Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.



Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43. a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE BUKOVLJE ZA 2025. GODINU, PLANIRANI SU U IZNOSU OD 4.068.340,00 EURA.**

**PRIHODI I PRIMICI**

**Prihodi poslovanja** Općine Bukovlje za 2025. godinu planirani su u iznosu od 3.471.340,00 eura, a čine ih prihodi od poreza planirani u iznosu od 917.540,00 eura, pomoći iz inozemstva i od subjekata unutar općeg proračuna planirane u iznosu od 2.325.500,00 eura, prihodi od imovine planirani u iznosu od 58.600,00 eura, prihodi od upravnih i administrativnih pristojbi, pristojbi po posebnim propisima i naknada planirani u iznosu od 161.700,00 eura i prihodi od prodaje proizvedene robe i usluga, donacija planirani u iznosu od 8.000,00 eura.

**Prihodi od prodaje nefinancijske imovine** planirani su u iznosu od 7.000,00 eura od toga za prihode od prodaje neproizvodne dugotrajne imovine planirano je 4.000,00 eura i prihode od prodaje proizvodne dugotrajne imovine planirano je 3.000,00 eura.

Primici od financijske imovine i zaduživanja planirani u iznosu od 250.000,00 eura za primitke od zaduživanja.

Prijenos viška/manjka iz prethodnih godina planirani u iznosu od 340.000,00 eura.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2023** | **PLAN**  **2024** | **PLAN**  **2025** | **PROJEKCIJE 2026** | **PROJEKCIJE 2027** |
| **6 Prihodi poslovanja** | **1.611.221,94** | **3.534.200,00** | **3.471.340,00** | **2.392.400,00** | **2.392.400,00** |
| **61** Prihodi od poreza | 779.477,53 | 834.000,00 | **917.540,00** | 800.000,00 | 800.000,00 |
| **63** Pomoći iz inozemstva i od subjekata unutar općeg proračuna | 709.311,77 | 2.456.300,00 | **2.325.500,00** | 1.339.400,00 | 1.267.000,00 |
| **64** Prihodi od imovine | 21.578,66 | 58.600,00 | **58.600,00** | 55.000,00 | 64.400,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 93.380,54 | 177.300,00 | **161.700,00** | 180.000,00 | 180.000,00 |
| **66** Prihodi od prodaje proizvoda, robe i pruženih usluga | 7.366,80 | 8.000,00 | **8.000,00** | 18.000,00 | 18.000,00 |
| **68** Kazne, upravna mjera i ostali prihodi | 106,64 | 0,00 | **0,00** | 0,00 | 0,00 |
| **7 Prihodi od prodaje nefinancijske imovine** | **48.000,00** | **53.000,00** | **7.000,00** | **17.000,00** | **17.000,00** |
| **71** Prihodi od prodaje neproizvedene dugotrajne imovine | 0,00 | 52.000,00 | **4.000,00** | 7.000,00 | 7.000,00 |
| **72** Prihodi od prodaje proizvedene dugotrajne imovine | 48.000,00 | 1.000,00 | **3.000,00** | 10.000,00 | 10.000,00 |
| **8 Primici od financijske imovine i zaduživanja** | **1.889,99** | **10.000,00** | **250.000,00** | **0,00** | **0,00** |
| **84** Primici od zaduživanja | 1.889,99 | 10.000,00 | **250.000,00** | 0,00 | 0,00 |
| **Prijenos viška/manjka iz prethodnih godina** | **20.406,61** | **353.500,00** | **340.000,00** | **0,00** | **0,00** |
| Viška/manjka iz prethodnih godina | 20.406,61 | 353.500,00 | **340.000,00** | 0,00 | 0,00 |

**Ukupni rashodi i izdaci Općine Bukovlje za 2025. godinu planirani su u iznosu od 4.068.340,00 eura.**

**RASHODI I IZDACI**

**Rashodi poslovanja** planirani su u iznosu od 1.971.140,00 eura, a čine ih rashodi za zaposlene planirani u iznosu od 584.700,00 eura, materijalni rashodi planirani u iznosu od 763.140,00 eura, financijski rashodi planirani u iznosu od 10.500,00 eura, pomoći dane u inozemstvo i unutar općeg proračuna planirane u iznosu od 19.000,00 eura, naknade građanima i kućanstvima na temelju osiguranja i druge naknade planirane u iznosu od 305.000,00 eura i ostali rashodi planirani u iznosu od 288.800,00 eura.

**Rashodi za nabavu nefinancijske imovine** planirani u iznosi od 1.847.200,00 eura, od toga rashodi za nabavu proizvedene dugotrajne imovine planirani u iznosu od 1.612.200,00 eura i rashodi za dodatna ulaganja na nefinancijskoj imovini planirani u iznosu od 235.000,00 eura.

**Izdaci za financijsku imovinu i otplate zajmova** planirani u iznosu od 250.000,00 eura.

**RASHODI I IZDACI**

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2023** | **PLAN**  **2024.** | **PLAN**  **2025.** | **PROJEKCIJE**  **2026.** | **PROJEKCIJE**  **2027.** |
| **3 Rashodi poslovanja** | **1.121.380,86** | **1.641.000,00** | **1.971.140,00** | **1.598.900,00** | **1.565.900,00** |
| **31** Rashodi za zaposlene | 235.718,49 | 432.690,00 | **584.700,00** | 500.500,00 | 510.500,00 |
| **32** Materijalni rashodi | 599.195,46 | 710.910,00 | **763.140,00** | 694.600,00 | 694.600,00 |
| **34** Financijski rashodi | 11.700,31 | 11.000,00 | **10.500,00** | 16.000,00 | 16.000,00 |
| **36** Pomoći dane u inozemstvo i unutar općeg proračuna | 624,00 | 5.000,00 | **19.000,00** | 0,00 | 0,00 |
| **37** Naknade građanima i kućanstvima | 154.229,61 | 222.000,00 | **305.000,00** | 148.000,0 | 105.000,00 |
| **38** Ostali rashodi | 119.912,99 | 259.400,00 | **288.800,00** | 239.800,00 | 239.800,00 |
| **4 Rashodi za nabavu nefinancijske imovine** | **366.610,38** | **2.263.700,00** | **1.847.200,00** | **1.215.500,00** | **1.185.500,00** |
| **41** Rashodi za nabavu neproizvedene dugotrajne  imovine | 0,00 | 70.000,00 | **0,00** | 0,00 | 0,00 |
| **42** Rashodi za nabavu proizvedene dugotrajne imovine | 366.610,38 | 1.898.700,00 | **1.612.200,00** | 1.205.500,00 | 1.175.500,00 |
| **45** Rashodi za dodatna ulaganja na nefinancijskoj imovini | 0,00 | 295.000,00 | **235.000,00** | 10.000,00 | 10.000,00 |
| **5 Izdaci za financijsku imovinu i otplate zajmova** | **136.754,90** | **46.000,00** | **250.000,00** | **0,00** | **0,00** |
| **54** Izdaci za otplatu glavnice primljenih kredita i zajmova | 136.754,90 | 46.000,00 | **250.000,00** | 0,00 | 0,00 |

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Bukovlje sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 010 OPĆINA BUKOVLJE PLANIRANO U IZNOSU OD 4.068.340,00 EURA**

**GLAVA 010-01 JEDINSTVENI UPRAVNI ODJEL PLANIRANO U IZNOSU OD 4.068.340,00 EURA**

**Program 1001 Javna uprava i administracija planirano u iznosu od 749.600,00 eura.**

Za javnu upravu i administraciju planirano je 701.400,00 eura, za LAG – Slavonska ravnica planirano je 2.700,00 eura, za izbore planirano je 11.500,00 eura i za manifestacije i događanja u Općini (Dan Općine, Advent i drugo) planirano je 34.000,00.



**Program 1002 Održavanje objekata i komunalne infrastrukture planirano u iznosu od 12.300,00 eura.**

Ovim programom osiguravaju se sredstava za zapošljavanje kroz program Javnih radova te se planira izdvojiti 12.300,00 eura, od toga 10.000,00 eura za plaće, 1.700,00 eura za doprinose na plaće i 600 eura za naknade troškove zaposlenima.

**Program 1003 Javne potrebe planirano u iznosu 220.000,00 eura**

Za socijalnu skrb planirano je 106.000,00 eura za sredstva pomoći građanima i kućanstvima u novcu i naravi, za rekreaciju kultura i religija planirano je 77.000,00 eura koja se dodjeljuju za programe i aktivnosti udrugama civilnog društva i vjerskim organizacijama, za demografske mjere planirano je 30.000,00 eura i za ostale udruge (izvan natječaja) planirano je 7.000,00 eura.



**Program 1004 Vatrogastvo i civilna zaštita planirano u iznosu od 42.340,00 eura**

Za vatrogastvo i zaštitu od požara planirano je 34.000,00 eura, za civilnu zaštitu planirao je 6.840,00 eura, za Hrvatsku gorsku službu spašavanja planirano je 1.500,00 eura.

**Program 1005 Školstvo planirano u iznosu od 860.400,00 eura**

Za osnovno obrazovanje planirano je 38.000,00 eura, za predškolsko obrazovanje planirano je 860.400,00 eura, za visokoškolsko obrazovanje planirano je 6.000,00 eura.

**Program 1006 Pomoć trgovačkim društvima u javnom sektoru planirano u iznosu od 143.300,00 eura**

Za pomoć trgovačkim društvima planirano je 7.300,00 eura za kapitalne pomoći trgovačkim društvima planirano je 136.000,00 eura.

**Program 1007 Naknada štete planirano u iznosu od 1.300,00 eura**

Za naknadu štete planirano je 1.300,00 eura za kazne, penale i naknadu štete.

**Program 1008 Zaželi-program zapošljavanja žena planirano u iznosu od 397.200,00 eura**

Za ep element – zapošljavanje žena iz ciljanih skupina planirano je 380.200,00 eura od toga rashodi za zaposlene planirani u iznosu od 351.000,00 eura i materijalni rashodi planirani u iznosu od 29.200,00 eura, za promidžbu i vidljivost planirano je 3.000,00 eura i za upravljanje projektom i administraciju planirano je 14.000,00 eura.



**Program 1009 Program građenja komunalne infrastrukture planirano u iznosu od 940.000,00 eura**

Programom građenja komunalne infrastrukture planira se ulagati u izgradnju komunalne infrastrukture, za nerazvrstane ceste planirano je 540.000,00 eura, za javnu rasvjetu planirano je 50.000,00 eura, za ostale prometne objekte planirano je 50.000,00 eura i za groblje - uređenje i izgradnja mrtvačnica planirano je 50.000,00 eura.

**Program 1010 Program održavanja komunalne infrastrukture planirano u iznosu od 430.500,00 eura**

Za održavanje nerazvrstanih cesta planirano je 120.000,00 eura, za održavanje javne rasvjete planirano je 180.000,00 eura, za održavanje javne Općinske i zelene površine planirano je 89.000,00 eura, za zbrinjavanje napuštenih životinja planirano je 21.500,00.

**Program 1011 Održavanje i izgradnja građevinskih i ostalih objekata u vlasništvu Općine planirano u iznosu od 241.000,00 eura**

Za održavanje i izgradnju građevinskih objekata planirano je 235.000,00 eura i za opremu i strojeve za ostale namjene planirano je 6.000,00 eura.

**Program 1012 Ostala održavanja komunalne infrastrukture planirano u iznosu od 34.400,00 eura**

Za ostala održavanja komunalne infrastrukture planirano je 34.000,00 eura za materijalne rashode.